Milí rodičia, podporovatelia a priatelia,
Platforma rodín detí so zdravotným znevýhodnením Vám v tomto pre nás všetkých "zvláštnom" období posiela pozitívne správy. Prečítajte si ako ľahšie sa dá zvládnuť deň v domácom prostredí. Ako pracujeme v on-line priestore z domu. Ako sme nezastavili našu činnosť a naďalej vykonávame riešenia podnetov pre zlepšenie Vášho a nášho života.
#zvladnemetodoma
je UNIKÁTNYM projektom Plaformy a Nadácie pre deti Slovenska, ktorý vznikol ako riešenie na situáciu COVID-19. Úžasné je, že výsledok tohto projektu je uplatniteľný v našich životoch aj po skončení pandémie.
• tipy ako predísť vyčerpaniu
• formy podpory na zvládnutie finančnej krízy, ak rodič stratil zamestnanie,
• tipy, ako primäť dieťa nosiť rúško,
• tipy ako si s deťmi užiť bežné aktivity počas dňa,
• mail, kam rodičia môžu písať, ak sa chcú spýtať niečo iných rodičov a
• mnoho iných zaujímavých podnetov.
#zvladnemetodoma je živý produkt, ktorý je napĺňaný aj Vašimi nápadmi. KLIKNI na https://www.facebook.com/platformarodin/ a napíš nám Tvoj príbeh, podnet, zaujímavé činnosti, ktoré u Vás fungujú. Aj vďaka Tebe takto bude môcť úspech z pokroku a spokojnosť prežívať viac rodín a tak lepšie #zvladnemetodoma. Pri príbehu uveďte prosím poštovú adresu. Za Vašu snahu Vám zašleme rúška #zvladnmetodoma.
Fungujeme aj v "on-line" čase
Pracujeme z domu. Aj naše deti zostali doma. Tak ako mnohí z Vás aj my sa snažíme zvládať prácu, domácnosť, deti, školu aj varenie :-). Našu prácu a činnosť sme prispôsobili súčasnej situácii. Vyžiadali sme si pre Vás odpovede z ÚPSVAR, MPSVaR SR a MZ SR a odpovedáme na individuálne podnety rodičov:
• Ako zabezpečiť odľahčovaciu službu rodičom, pre deti, ktoré boli v škole a DSS a teraz je veľmi náročné zvládať celý deň
• Kde pri výpadku príjmu rodiny žiadať o finančnú pomoc
• Ako sa doma učiť s dieťaťom so ZZ
Realita 2019 v číslach
► 41 rokovaní na lepšiu zmenu
► 23 vytvorených pracovných skupín
► 15 workshopov a seminárov
► 13 pripomienkových konaní k zákonom
► 18 vzdelávaní – ako školitelia aj ako účastníci
► 31 mediálnych prezentácií pre širokú verejnosť
► 1. séria vzdelávania Laických poradcov – rodičia detí so zdravotným znevýhodnením, ktorí budú sprevádzať a radiť ostatným rodičom s podobným životným príbehom.